En tur mudderet helbreder måske ikke kræft, men det er et afbræk fra en hverdag fyldt med sygdom. Anders Knudsen har haft leukemi. Han har nu været rask i et år og er helt frisk på noget motorsjov. Anders' forældre bruger dagen på at dele de hårde oplevelser med de andre familier. - Man har brug for at snakke igennem, hvad det er man har været med til og få at vide at man ikke er den eneste i verden, der har været igennem den slags, siger Jesper Knudsen. 190 personer havde tilmeldt sig og det er femte gang Dansk Land Rover Klub laver arrangementet. - Familier med kræftramte børn trænger til en fridag, hvor de kan komme ud og hygge sig og det gør vi sådan set også. Vi hygger os mindst lige så meget som de gør, siger Morten Qvist, Dansk Land Rover Klub.

Referat:
Dansk Land Rover Klub, hjemmeværnet og hæren havde inviteret familierne på en anderledes køretur i det militære øvelsesterræn ved Hvorup.